kardosdrur/scandi-wiki huggingface dataset:
Miguel Kertsman

Miguel Kertsman (født 1965 i Recife, Brasilien) er en brasiliansk/amerikansk komponist, dirigent, lærer, producer og pianist.

Kertsman bosatte sig tidligt i USA og studerede komposition på Berkeley School of Music i Boston. Han studerede senere direktion på Musikkonservatoriet i Boston, og forsatte sine kompositions studier på Julliard School of Music i New York.

Kertsman har skrevet 2 kammersymfonier, orkesterværker, kammermusik, scenemusik, vokalværker, popmusik, jazzmusik, elektronisk musik, og filmmusik etc.

Udvalgte værker 

 Kammersymfoni nr. 1 "Acordal" (1995-1996) - for sopran, kontraalt, slagtøj og orkester
 Kammersymfoni nr. 2 "New York af 50 døre" (1989-2014) - for orkester
 Symfoni Koncertante "Brasiliansk" (1989-2000) - for fløjte og orkester
 "Amazone" (1987) - for orkester
 "Brasiliansk koncert" (2005) - for fløjte , slagtøj og strygeorkester

Kilde 
 Om Miguel Kertsman på musicweb-international.com 

Komponister fra Brasilien
Dirigenter
Pianister fra Brasilien
Lærere
Producenter
José de Lima Siqueira

José de Lima Siqueira (født 24. juni 1907 i Paraiba - død 22. april 1985 i Rio de Janeiro, Brasilien) var en brasiliansk komponist, pianist, dirigent, musikolog og lærer.

Siqueira studerede som barn trompet og saxofon hos sin fader, men skiftede til klaver og komposition. Han studerede så senere direktion, komposition og klaver på Escola Nationale de Musica i Rio de Janeiro. Siqueira tog til Paris i 1951 og fortsatte sine kompositions studier privat hos bl.a. Olivier Messiaen og Jaques Chailley.

Han har skrevet 5 symfonier, orkesterværker, kammermusik, klaverkoncert, cellokoncert, violinkoncert, balletmusik, symfoniske digtninge, teatermusik, korværker, sange etc.

Udvalgte værker 

 5 Symfonier
 "Senzala" - ballet 
 "Carnaval Carioca" - for orkester
 "Klaverkoncert" - for klaver og orkester

Kilde 
 Om José de Lima Siqueira på dec.ufcg.edu.br 

Komponister fra Brasilien
Pianister fra Brasilien
Dirigenter
Lærere
Joao Baptista Siqueira

Joao Baptista Siqueira (født 8. juli 1906 i Paraiba - død 5. november 1992 i Rio de Janeiro, Brasilien) var en brasiliansk komponist, pianist, dirigent, lærer og musikolog. Joao Baptista som er bror til José de Lima Siqueira, studerede komposition, klaver og direktion på National Institue of Music i Rio de Janeiro hos bl.a. Francisco Mignone og Antonio Francisco Braga.

Han har skrevet en symfoni, orkesterværker, en opera, klaverstykker, symfoniske digtninge, kammermusik og religiøse værker. Siqueira var lærer i komposition og harmonilærer på National School og music of the University of Brazil.

Udvalgte værker 

 Symfoni "Nordeste" (1963) - for klaver og orkester
 "Jandia" (1947) - (Symfonisk digtning) - for orkester

Kilde 
 Om Joao Baptista Siqueira på musicweb-international.com 

Komponister fra Brasilien
Pianister fra Brasilien
Dirigenter
Lærere
Antonio Francisco Braga

Antonio Francisco Braga (født 15. april 1868 i Rio de Janeiro, Brasilien - død 14. marts 1945) var en brasiliansk komponist, lærer, dirigent og pianist.

Braga studerede privat i hos forskellige lærere i Rio de Janeiro. Han tog i 1890 til Paris, hvor han studerede komposition og direktion på musikkonservatoriet hos Jules Massenet.
I 1900 rejste han tilbage til Brasilien, hvor han underviste i komposition på Instituto Nacional de Musica. Han skrev den brasilianske nationalmelodi.

Braga har skrevet orkesterværker, 3 operaer, kammermusik, sange, klaverstykker og symfoniske digtninge etc.

Udvalgte værker 

 Episodio Sinfonico (1898) - for orkester
 Jupira (1898) - opera
 A Paz (18?) - (Symfonisk digtning) - for kor og orkester
 Hino á Bandeira (1905) - Den Brasilianske National Hymne

Kilde 
 Om Antonio Francisco Braga på www.naxos.com

Komponister fra Brasilien
Pianister fra Brasilien
Dirigenter
Lærere
Lars Aslan Rasmussen

Lars Aslan Rasmussen (født 31. oktober 1978 i København) er en dansk politiker, der var medlem af Folketinget for Socialdemokraterne fra 4. april 2016, hvor han afløste Helle Thorning-Schmidt, til november 2022. Tidligere (i 2002) var han landsformand for Socialistisk Folkepartis Ungdom.

Historie 
Aslan er født og opvokset på Nørrebro i København. Han er søn af en dansk mor og en kurdisk far. Han blev uddannet som speciallærer i 2005 på Blaagaard Seminarium.

Aslan har været medlem af Københavns Borgerrepræsentation fra 2006 til 2016. Han var opstillet til Folketinget i Nørrebrokredsen (Københavns Storkreds) ved folketingsvalget i 2015 og blev førstesuppleant for Socialdemokratiet i storkredsen. Han afløste derfor Helle Thorning-Schmidt da hun blev direktør for International Red Barnet i april 2016. Han blev efterfølgende genvalgt ved folketingsvalget 2019, men opnåede ikke genvalg ved det følgende folketingsvalg i november 2022.

I 2012 modtog han prisen "Årets laks" for sit arbejde for homoseksuelles rettigheder.

Referencer

Eksterne henvisninger 
 
 Lars Aslans officielle hjemmeside 

Personer fra Nørrebro
Lærere fra Danmark
Tidligere folketingsmedlemmer fra Socialdemokraterne
Folketingsmedlemmer i 2010'erne
Tidligere medlemmer af Københavns Borgerrepræsentation fra Socialdemokraterne
Helgi Dam Ziska

Helgi Dam Ziska (født 26. juli 1990 i Tórshavn, Færøerne) er den hidtil bedste færøske skakspiller, og den første og hidtil eneste færing, der har opnået titlen Skakstormester. Han kvalificerede sig til titlen ved Skakolympiaden den 12. september 2016, efter at han havde vundet over Jose Daniel Gemy fra Bolivia.
Pr. august 2016 er hans ratingtal 2547, ingen anden færinger har opnået så højt ratingtal. Titlen blev tildelt ham nogle måneder senere, i 2017.

Karriere 
Ziska startede med at spille skak som barn. Han var tæt på at cykle ind i daværende verdensmesteren Garry Kasparov, da Ziska som 10-årig kom cyklende i Tórshavn gader i juni 2010. Kasparov var på besøg på Færøerne og krydsede gaden sammen med Rani Nolsøe, daværende formand for Færøsk Skakforbund og Torbjørn Jacobsen, daværende kulturminister for Færøerne. Helgi Dam Ziska blev færøsk mester i skak for ungdom i 2004. Efter at han havde vundet blev han interviewet til det færøske fjernsyn af Tórður Mikkelsen, og Ziska sagde til ham, at hans mål var at blive skakstormester. Dette fortalte han i et interview til Kringvarp Føroyas radiovært Suni Merkistein i 2012.

2006 - Nordisk ungdomsskakmester og vandt over Timman 
I februar 2006, blev Ziska nordisk mester i skak for ungdom. Ved Chess Open 2006 i Reykjavik vandt han over den hollandske skakstormester, Jan Timman, der havde været kandidat til at blive verdensmester, men tabte mod Karpov, han var den bedste skakspiller i 1980'erne og 1990'erne i Vesteuropa og en af de fem største i verden. Helgi Dam Ziska var kun 15-år gammel, da han vandt over Timman.

Copenhagen Chess Challenge 
Ziska blev nummer to ved Copenhagen Chess Challenge i 2012 og i 2014.

Danmarksmesterskabet 
Ziska blev nummer to ved Danmarksmesterskabet i skak 2013, næst efter Davor Palo.

Skakolympiaden 
Helgi Dam Ziska har sammen med det færøske skaklandshold deltaget ved skakolympiaden i 2006, 2008, 2010, 2012, 2014 og 2016. Ved Skakolympiaden 2016 spillede han remis mod verdensmesteren fra 2005, Veselin Topalov.

Vinder af European Small Nations Chess Championship 2016 
I april 2016 deltog Ziska ved European Small Nations Individual Chess Championship 2016, som er en skakkonkurrence for små nationer i Europa, hvor hver nation har en skakspiller med, dog har værtsnationen to spillere, og derudover udvælges der en ekstra spiller fra en af landene ved et wildcard. Konkurrencen endte med, at Ziska vandt med 9½ points af 11 mulige og kvalificerede sig derved til World Cup 2017, som vil afholdes i Tbilisi.

Hæder 
 2006 - Årets sportsnavn på Færøerne - arrangør: Kringvarp Føroya
 2006-2010 - Årets færøske skakspiller, valgt af andre færøske skakspillere ved arrangement hos (Talvsamband Føroya)

Noter

Eksterne henvisninger 

 

Skakspillere fra Færøerne
Skakstormestre
HK Ungdom

HK Ungdom er en landsforening i fagforeningen HK/Danmark. HK Ungdom har ca. 65.000 medlemmer  og er Danmarks største ungdomsfagforening. HK Ungdom er organisatorisk placeret i forbundet, og består af et ungdomssekretariat, et landsudvalg og et formandskab. HK's 7 lokalafdelinger, Nordjylland, Midtvest, Østjylland, Sydjylland, Midt, Sjælland og Hovedstaden, er forpligtet til at have ungdomskonsulenter og skabe et rum for de unge medlemmer.

Man er medlem af HK Ungdom når man er under 31 år og medlem af HK eller er under en HK-uddannelse. Er man under en HK-uddannelse, er der intet alderskrav.

HK Ungdom arbejder politisk og organisatorisk for unge medlemmer, uanset geografisk eller sektoralt tilhørsforhold. der laves kampagner og aktiviteter af unge for unge, og omhandler unge på arbejdsmarkedet eller elever/studerende. 

HK Ungdom er årligt repræsenteret på DUF's delegeret-møde og Folkemødet på Bornholm.

Formanden for HK Ungdom hedder Karina Nicolaisen . Hun blev valgt ved tillidsafstemning i 2013 og genvalgt ved kampvalg i 2015. formanden sidder for en periode på 2 år, og må jævnfør HK Ungdoms love  ikke være fyldt 29 år på valgdagen. 

Fagforbund under FH
Ungdomsorganisationer i Danmark
Elmenhorst (Lauenburg)

Elmenhorst er en kommune i det nordlige Tyskland, beliggende i Amt Schwarzenbek-Land i den sydvestlige del af Kreis Herzogtum Lauenburg. Kreis Herzogtum Lauenburg ligger i delstaten Slesvig-Holsten.

Geografi 
Kommunen ligger 6 km nord for Schwarzenbek, omkring 32 km øst for Hamburg, og 12 kilometer sydvest for Mölln. Ud over Elmenhorst ligger landsbyen Lanken i kommunen. I den nordlige del af kommunen krydser Bundesstrasse 207 motorvejen A24 (krydset hedder Talkau efter kommunen mod nord).

Eksterne kilder/henvisninger 

  
 Kommunens websted .
 Statistikamt Nord – Bevölkerung der Gemeinden in Schleswig-Holstein 4. Quartal 2014  (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Herzogtum Lauenburg
Fuhlenhagen

Fuhlenhagen er en kommune i det nordlige Tyskland, beliggende i Amt Schwarzenbek-Land i den sydvestlige del af Kreis Herzogtum Lauenburg. Kreis Herzogtum Lauenburg ligger i delstaten Slesvig-Holsten.

Geografi 
Kommunen ligger 11 km nord for Schwarzenbek, omkring 31 km øst for Hamburg, og 10 kilometer sydvest for Mölln. I kommunen ligger radio- og tv-senderen Sender Mölln. Motorvejen A24 krydser kommunen i øst-vestlig retning.

Eksterne kilder/henvisninger 

  
 Kommunens websted .
 Statistikamt Nord – Bevölkerung der Gemeinden in Schleswig-Holstein 4. Quartal 2014  (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Herzogtum Lauenburg
Monjasa

Monjasa er en global virksomhed inden for olie- og shippingindustrien, grundlagt i 2002 af Anders Østergaard og Jan Jacobsen. Virksomhedens kerneforretning omfatter salg og fysisk levering af skibsbrændstof og rederivirksomhed på globalt plan. I 2020 leverede Monjasa 4,9 millioner tons skibsbrændstof, og i 2020 rankede virksomheden som verdens 6. største leverandør af skibsbrændstof. 

Hovedkontoret ligger i Fredericia, men virksomheden har 10 kontorer fordelt over hele verden. Virksomheden råder desuden over en flåde med omkring 20 tankskibe, hvoraf de 11 skibe er ejet af virksomheden selv, og har fysiske operationer i Nordvesteuropa, Vestafrika, Den Persiske Bugt, Panama og Houston. skibene sejler under Bekvemmelighedsflag som er upopulært i mange lande, idet lande med strenge krav mister indtægter, ligesom man ofte risikerer dårligere sikkerhed og ringere arbejdsforhold om bord. 

Monjasa-gruppen inkluderer desuden CBED der specialiserer sig i offshore hotelløsninger, og IT-virksomheden RelateIT.

Historie 
Anders Østergaard og Jan Jacobsen startede selskabet fra et lille kontor i Kolding i 2002. 

I 2005 købte Monjasa sit første skib i Sydafrika, Monjasa Pioneer''. Samme år flyttede man hovedsædet til Fredericia, og i årene efter åbnede virksomheden kontorer i Singapore og Dubai. 

I 2011 flytter man i nybygget hovedkvarter i Fredericia, den samme bygning som virksomheden har hovedsæde i dag. Samme år åbner Monjasa deres tredje internationale kontor, denne gang i Stamford, USA, hvorved man er tilstede i alle større tidszoner.  

I 2014 modtager Monjasa sine første ISO-certificeringer indenfor kvalitet, energi og arbejdsmiljø. 

Monjasa etablerer desuden kontor i København (2013), Panama City (2015), Walvis Bay (2015), Limassol (2016), Ho Chi Minh City og Luanda (2019)

I 2021 tæller det samlede antal medarbejdere 500 tradere og andre maritime specialister.

Referencer

Eksterne henvisninger 
 Monjasas officielle websted 

Handelsvirksomheder i Danmark
Etableret i 2002
Virksomheder i Fredericia
Frederik Vilhelm 3. af Slesvig-Holsten-Sønderborg-Beck

Frederik Vilhelm 3. af Slesvig-Holstein-Sønderborg-Beck (født 4. november 1723, død 6. maj 1757) var den sjette titulære hertug af Slesvig-Holsten-Sønderborg-Beck fra 1749 til 1757. Han var en af de mange afdelte sønderborgske hertuger og gjorde karriere i det preussiske militær, hvor han blev oberst og amtmand i Brandenburg an der Havel.

Han var søn af Frederik Vilhelm 2. af Slesvig-Holsten-Sønderborg-Beck og Ursula Anna von Dohna-Schlobitten. Ved faderens død arvede han titlen som hertug af Slesvig-Holsten-Sønderborg-Beck. Han blev oberst og regimentschef i den preussiske hær. Han faldt i 1757 under Slaget ved Prag i Syvårskrigen.

Da han døde ugift og uden arvinger, blev han efterfulgt som hertug af sin farbror Karl Ludvig.

Eksterne links 
 Hans den Yngres efterkommere 

Huset Oldenburg
Sønderborgske fyrstelige
Hertuger af Slesvig-Holsten-Sønderborg-Beck
Tyskere i 1700-tallet
Officerer fra Preussen
Personer i Syvårskrigen
Militærfolk faldet i kamp
Sang til undren

Sang til undren er det tiende studiealbum fra den danske rocksanger Michael Falch. Det blev udgivet den 24. september 2007. Musikmagasinet GAFFA gav albummet fem ud af seks stjerner. Albummet toppede som #9 på Hitlistens Album Top-40 og nåede tre uger på listen.

Spor 
 "En Af Os"
 "Rock'N Roll"
 "Farvel Elisabeth"
 "Ild"
 "Hvorfor Vil Jeg Være Rig?"
 "Lad Mig Lige Se Dig"
 "Dit Sande Ansigt"
 "Forkæl Dig Selv"
 "Ikke Mere Min"
 "Tak Til Jer Der Bar"
 "Sang Til Undren"

Referencer

Eksterne henvisninger 
Sang til undren på AllMusic
Sang til undren på Discogs

Michael Falch-album
Album fra 2007
United States Disciplinary Barracks

United States Disciplinary Barracks (USDB) er et amerikansk militærfængsel beliggende på Fort Leavenworth i Leavenworth County, Kansas.

Historie 
Fængslet blev oprettet ved lov i 1874, og er USA's forsvars eneste fængsel med sikkerhedsniveau Maximum Security. USDB drives af den amerikanske hær, men tager imod mandligt militært personel dømt mere end ti års fængsel eller dødsstraf ved krigsretter fra alle forsvarets fem værn. De nuværende faciliteter med plads til 515 indsatte blev indviet i september 2002, godt én kilometer fra de oprindelige bygninger. Vagterne ved fængslet er militærpoliti fra hæren.

Dødsgangen 
29 henrettelser har fundet sted ved USDB, inklusive 14 tyske krigsfanger henrettet over tre dage i juli og august 1945 for mord. Tyskerne blev ført til en elevatorskakt, hvor der var indrettet en midlertidig galge. Den sidste henrettelse i Leavenworth, som også var den sidste i det amerikanske forsvar, blev udført 13. april 1961, da menig John A. Bennett blev hængt for at have voldtaget og dræbt en 11 år gammel østrigsk pige. Bennett var sort, og mellem 1954 og 1961 var 11 ud af 12 henrettede soldater sorte.

I starten af 2016 var der seks dømte på USDBs dødsgang, der alle vil blive henrettet med en dødelig indsprøjtning, hvis dommen eksekveres.

Galleri

Referencer

Eksterne henvisninger 

 U.S. Disciplinary Barracks officielle websted  

United States Army
Etableret i 1874
Fængsler i USA
Kansas
Grabau (Lauenburg)

Grabau er en kommune i det nordlige Tyskland, beliggende i Amt Schwarzenbek-Land i den sydvestlige del af Kreis Herzogtum Lauenburg. Kreis Herzogtum Lauenburg ligger i delstaten Slesvig-Holsten.

Geografi 
Kommunen ligger 3 km nordøst for Schwarzenbek, omkring 33 km øst for Hamburg, og 15 kilometer sydvest for Mölln.

Eksterne kilder/henvisninger 

  
 Kommunens side på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Herzogtum Lauenburg
Stilo

Stilo har flere betydninger:
 Stilo (by), en by i Calabrien, Italien
 Fiat Stilo, en lille mellemklassebil fra Fiat
William Gull

Sir William Withey Gull (født 31. december 1816 i Colchester, Essex, død 29. januar 1890 i London) var en engelsk læge.

Gull blev i 1846 doktor, var 1847-1849 professor i fysiologi ved Royal Institution samt virkede fra 1847 til 1867 som læge ved Guy's Hospital. Han blev 1869 medlem af Royal Society og 1872 læge hos prinsen af Wales. Gull offentliggjorde sine iagttagelser ved sygesengen dels i Guy's Hospitals rapporter, dels i nogle særskilt udkomne skrifter. De fleste af dem berør den indre medicin, især nervesygdomme. Han formulerede i 1873 begrebet anorexia nervosa.

Kilder 
 

Fysiologer fra Storbritannien
Professorer fra Storbritannien
Læger fra England
Personer fra Colchester
Briter i 1800-tallet
Custoza (skib, 1875)

Panserskibet Custoza blev afleveret til den østrig-ungarske marine i 1875, som flådens hidtil største skib. Det var opkaldt efter en by i nærheden af Verona i det daværende østrigske Norditalien, hvor østrigerne i 1848 og 1866 besejrede hære fra henholdsvis kongeriget Sardinien og kongeriget Italien.

Design 

Bygningen af skibet blev vedtaget i 1868, og det blev bestilt på værftet Stabilimento Technico Triestino (STT) i det dengang østrigske Triest. Planerne for det blev udarbejdet af den østrig-ungarske flådes chefkonstruktør Romalko, som en videreudvikling af hans panserskib Erzherzog Albrecht. I forhold til forgængeren var det større og havde kraftigere kanoner. Custoza blev køllagt 17. november 1869, søsat 20. august 1872 og var på sin første prøvesejlads i februar 1875

Panserskibet var bygget af jern med pansring af smedejern: I vandlinjen 227 mm midtskibs, der aftog til 114 mm for og agter. Det centrale batteri var lige som på Erzherzog Albrecht fordelt over to dæk, og pansret med op til 178 mm på det nederste batteri og 152 mm på det øverste. Deplacementet var 7.060 tons standard og 7.731 tons fuldt lastet. Længden fra bovspryd til hæk var 95,0 m, bredden 17,7 m og dybgangen 8,2 m. Custoza var ved afleveringen rigget som en tremastet bark med et sejlareal på 1.932 m2 og besætningen var på 567 mand. Artilleriet bestod af 8 styk 26 cm kanoner fra Krupp, fordelt med fire på hvert af de to dæk i kasematten. Det mellemsvære skyts var 6 styk 87 mm L/24 kanoner og to styk 66 mm L/15, alle fra Uchatius.

Skibets maskineri var en to-cylindret dampmaskine med otte kedler, leveret af værftet i Triest. Maskineriets maksimale effekt var 4.986 HK, der gav en fart på 13,95 knob. Kulbeholdningen rakte til 1.624 sømil for fuld kraft.

Tjeneste 
Custoza var på prøvetogt i februar 1875. I 1877 var skibet på værft og fik reduceret rigningen fra bark- til skonnertrigning. I 1882 fulgte en egentlig modernisering, hvor Custoza fik installeret 11 hurtigtskydende kanoner til forsvar mod torpedobåde, og hvor der blev installeret fire torpedoapparater. Skibet var på værft igen i 1894-1895, og fra 1902 gjorde det tjeneste som skoleskib for kadetter. I 1914 blev Custoza logiskib i Pola, og efter nederlaget i 1. verdenskrig blev det afleveret til Italien, hvor det blev ophugget i 1920.

Noter

Litteratur 
 Roger Chesneau and Eugene M. Kolesnik, ed., Conway's All The Worlds Fighting Ships, 1860-1905, (Conway Maritime Press, London, 1979), 
 
 
 Reinder Frits Scheltema de Heere, Austro-Hungarian Battleships, i Warship International, 1973, volume 1, side 11-97.

Eksterne links 

Panserskibe fra Østrig-Ungarn
Kastrup Værk

Kastrup Værk var en fajancefabrik i Kastrup på Amager ved København.

Fabrikken blev grundlagt omkring 1750 af den tyske stenhuggersvend Jacob Fortling. Som én af flere fik han tilladelse til at bryde kalksten på øen Saltholm. Han opførte en række bygninger, deriblandt et teglværk, en kalkovn, fajancefabrik og en hovedgård. Fortling døde i 1761, og hans enke solgte værket i 1763 til Jacob Stentzler og Jes Didrichsen, som førte fabrikken videre i 14 år til 1777 under firmanavnet Didrichsen og Compagnie. Siden skiftede værket ejere mange gange og blev i en kort periode i 1800-tallet anvendt til bryggeri.

I dag 
De fleste bygninger eksisterer endnu. De blev renoverede i årene 2006-08 og blev ombyggede til lejligheder og kontorer. Entreprenørkoncernen Skanska har store udviklingsplaner for området i form af kontorbyggeriet Scanport. I marts 2013 åbnede i nærheden det 9.000 kvadratmeter store akvarium Den Blå Planet, som er en arvtager for det tidligere Danmarks Akvarium ved Charlottenlund.

Noter

Se også 
 Kastrup Glasværk
 Kastrup Bryggeri

Eksterne henvisninger 

 Bilder fra Kastrup Værk

Værk
Keramiske virksomheder i Danmark
Danske virksomheder etableret i 1750
Fredede bygninger, konstruktioner og anlæg i Tårnby Kommune
Kvislemark Kirke

Kvislemark kirke (tidligere også Quislemark) er bygget omkring år 1100 og er beliggende ca. 14 km vest for Næstved, mellem landsbyerne Sandved og Hyllinge på Sjælland.

Tilbygningen er sengotisk og tårnet er atypisk bygget til på skibets nordside. Kirkens oprindelige romanske døbefont er forsvundet, men i begyndelsen af 1600-tallet blev der installeret en ny font af egetræ med indbygget dåbsfad af bly. Kirken har en altertavle fra 1615, som antagelig stammer fra Anders Nielsen Hatts værksted i Roskilde. Prædikestolen i bruskbarok er fra ca. 1630, og dens lydhimmel bærer Christoffer Urnes våben, den senere statholder i Norge. Kirken har kalkmalerier udførte af det såkaldte Kongstedværksted fra årene 1425-1450. Disse blev først afdækkede i 1923. Kvislemark blev restaureret i 1886 og i 1972.

Den gamle rundgangsskik, som blev forbudt på 15- og 1600-tallet, hvor kisten af den døde blev båret tre gange omkring kirken, overlevede i Kvislemark til en gang på 1950-erne.

Noter

Eksterne henvisninger 
 Bilder af Kvislemark Kirke, danmarks-kirker.dk
 Kvislemark og Fyrendal kirker, knud-olfert.dk
 Kvislemark Kirke hos KortTilKirken.dk

Kirker i Roskilde Stift
Kirker i Næstved Kommune
Kirker i Sorø Amt
Nikolaj G. Basov

Nikolaj Gennadijevitj Basov (, ; født 14. december 1922 i Usman, Tambov guvernement (nu Lipetsk oblast), Sovjetunionen, død 1. juli 2001 i Moskva, Den Russiske Føderation) var en sovjetisk fysiker. Han er kendt for sin banebrydende forskning inden for kvanteelektronik, der førte frem til udviklingen af lasere og masere. For dette arbejde modtog han Nobelprisen i fysik i 1964, delt med Charles Hard Townes og Aleksandr M. Prokhorov.

Basov blev født i Usman i den nuværende Lipetsk oblast og afsluttede sin skolegang i Voronesj i 1941. Han blev derpå indkaldt til militærtjeneste og kæmpede i Den Røde Hær under anden verdenskrig med den første ukrainske front.

Professionel karriere 
Han bestod sin eksamen fra Moskvas Fysikingeniør Institut (MEPhl) i 1950. Han blev derpå ansat som underviser samme sted i et professorat, idet han samtidig arbejdede på Lebedev Fysikinstituttet (LFI). Herfra erhvervede han sig i 1953 en ph.d.-grad og i 1956 en doktorgrad. Han var direktør for LFI 1973-1988. Han blev medlem af Ruslands Videnskabsakademi ("korresponderende medlem" 1962-1966 og fuldgyldigt medlem derefter) og medlem af præsidiet for akademiet 1967-1990, derpå formand. Han var leder af laboratoriet for kvanteradiofysik på LFI til sin død.

Forskningen, der indbragte ham nobelprisen i 1964, førte til nye missilforsvarsinitiativer, der forsøgte at udnytte laser- og maser-teknologien.

Politisk karriere 
Basov blev politisk engageret i 1951 og blev medlem af parlamentet i 1974. Efter præsident Ronald Reagans tale om Strategic Defense Initiative i 1983 underskrev Basov sammen med en række andre sovjetiske videnskabsmænd et brev, der fordømte SDI; brevet blev offentliggjort i New York Times. I 1985 erklærede han, at Sovjetunionen var i stand til at matche SDI-forslaget fra USA.

Referencer

Eksterne henvisninger 

Fysikere fra Rusland
Nobelprismodtagere i fysik